
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS IR INVESTICIJŲ SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2022 M. GRUODŽIO 22 D. SPRENDIMO NR. T-428 „DĖL KELEIVIŲ VEŽIMO VIETINIO (MIESTO) REGULIARAUS SUSISIEKIMO AUTOBUSŲ MARŠRUTAIS ŠIAULIŲ MIESTO SAVIVALDYBĖJE KAINŲ NUSTATYMO“ PAKEITIMO“ PROJEKTO
AIŠKINAMASIS RAŠTAS

2024 m. liepos 17 d.
Šiauliai



Parengto sprendimo projekto tikslas: pakeisti Keleivių vežimo vietinio (miesto) reguliaraus susisiekimo autobusų maršrutais Šiaulių miesto savivaldybėje kainų (eurais su PVM) sąrašo, patvirtinto Šiaulių miesto savivaldybės tarybos 2022 m. gruodžio 22 d. sprendimo Nr. T-428 „Dėl keleivių vežimo vietinio (miesto) reguliaraus susisiekimo autobusų maršrutais Šiaulių miesto savivaldybėje kainų nustatymo“ 1 punktu, 15 eilutę ir išdėstyti ją nauja redakcija, numatant, kad pradinuko bilietas galioja nuo rugsėjo 1 d. iki rugpjūčio 31 d.

Lietuvos Respublikos vietos savivaldos įstatymo 15 straipsnio 2 dalies 29 punkte išimtinei savivaldybės tarybos kompetencijai yra priskirta kainų (tarifų) už keleivių vežimą vietiniais maršrutais nustatymas. Lietuvos Respublikos kelių transporto kodekso 16 straipsnio 2 dalyje numatyta, kad keleivių vežimo reguliariais reisais vietinio susisiekimo maršrutais konkrečius tarifų dydžius nustato savivaldybių tarybos. Lietuvos Respublikos transporto lengvatų įstatymo 5 straipsnio 8 dalyje nustatyta, kad Savivaldybės savo nustatyta tvarka gali papildomai leisti įsigyti važiavimo vietinio (miesto ir priemiestinio) reguliaraus susisiekimo autobusais ir troleibusais bilietą su nuolaida ir kitų kategorijų asmenims, taip pat įsigyti važiavimo bilietą su nuolaida tam tikromis savaitės dienomis ar paros valandomis. Su šiomis lengvatomis susijusias išlaidas savivaldybės kompensuoja iš savo biudžeto lėšų.
Keleivių vežimo vietinio (miesto) reguliaraus susisiekimo autobusų maršrutais Šiaulių miesto savivaldybėje kainos nustatytos Šiaulių miesto savivaldybės tarybos 2022 m. gruodžio 22 d. sprendimu Nr. T-428 „Dėl keleivių vežimo vietinio (miesto) reguliaraus susisiekimo autobusų maršrutais Šiaulių miesto savivaldybėje kainų nustatymo“ (galiojanti suvestinė redakcija nuo 2024 m. sausio 14 d.).

2024 m. liepos 2 d. vykusio pasitarimo dėl keleivių vežimo miesto susisiekimo autobusų maršrutais bilietų kainų peržiūros metu buvo pristatyta, kad pradinuko bilietas galioja – 9 mėn., t. y. nuo rugsėjo 1 d. iki gegužės 31 d., bilieto kaina – 10,00 Eur. Pradinuko bilietas skirtas Šiaulių miesto savivaldybės pirmų–ketvirtų klasių moksleiviams, kurį reikia žymėti kiekvieną kartą važiuojant, ir jis galioja tik su mokinio pažymėjimu. Jeigu mokinio pažymėjimas elektroninis, tai jį galima papildyti bilietu (nereikia atskiros e. bilieto kortelės). Per 2024 m. sausio–gegužės mėn. pradinuko bilietą įsigijo 523 pradinukai (vidutiniškai kas mėnesį parduota 105 vnt. pradinuko bilietų). Atsižvelgiant į tai, kad yra susidomėjimas pradinuko bilietu, siūloma pradinuko bilieto galiojimo laiką pakeisti iš 9 mėn. į 12 mėn., t. y. nuo rugsėjo 1 d. iki rugpjūčio 31 d. Šio siūlymo tikslas formuoti ir ugdyti pradinių klasių moksleiviams socialinius įgūdžius naudotis viešuoju transportu ne tik mokslo metų laikotarpiu, bet ir vasaros atostogų metu.
Remiantis 2024 m. sausio–gegužės mėn. duomenis, atlikti skaičiavimai: mokinio bilietas kainuoja 5,60 Eur, Šiaulių miesto savivaldybė kompensuoja 22,40 Eur (su PVM) negautas pajamas. 

	Nuo sausio 1 d. iki gegužės 31 d.	Nuo rugsėjo 1 d. iki gegužės 31 d.	Nuo rugsėjo 1 d. iki rugpjūčio 31 d.
Iš keleivių vidutiniškai netenkama pajamų suma, Eur	2 940,00	(5,60 Eur × 105 × 5 mėn.)	5 292,00	(5,60 Eur × 105 × 9 mėn.)	7 056,00	(5,60 Eur × 105 × 12 mėn.)
Vidutiniškai netenkama negautų pajamų suma, Eur	11 760,00	(22,40 Eur × 105 × 5 mėn.)	21 168,00	(22,40 Eur × 105 × 9 mėn.)	28 224,00	(22,40 Eur × 105 × 12 mėn.)
Iš viso:	14 700,00	26 460,00	35 280,00
Vidutinės pajamos už pradinuko bilietą, Eur	1 050,00	(10,00 Eur × 105)	1 050,00	(10,00 Eur × 105)	1 050,00	(10,00 Eur × 105)

Skaičiavimai atlikti remiantis 2024 m. sausio – gegužės mėn. statistiniais duomenimis, imant, kad vidutiniškai 105 pradinukai per mėn. pasinaudoja paslaugomis.

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės).
Galimos teigiamos pasekmės: pradinuko bilietas formuotų ir ugdytų pradinių klasių moksleiviams socialinius įgūdžius naudotis viešuoju transportu ne tik mokslo metų laikotarpiu, bet ir vasaros atostogų metu.
Galimos neigiamos pasekmės: nenumatyta.

Priėmus sprendimą, keičiamas Šiaulių miesto savivaldybės tarybos 2023 m. kovo 2 d. sprendimas Nr. T-67 „Dėl elektroninio bilieto su nuolaida, skirto važiuoti vietinio (miesto) reguliaraus susisiekimo autobusų maršrutais Šiaulių miesto savivaldybėje, įsigijimo ir naudojimo tvarkos aprašo patvirtinimo“.

Sprendimui įgyvendinti papildomų teisės aktų priimti nereikia.

Sprendimui įgyvendinti lėšos nereikalingos.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Antikorupciniu požiūriu sprendimo projektas vertintas, antikorupcinio vertinimo pažyma pridedama.
Sprendimo projektą parengė Šiaulių miesto savivaldybės administracijos Ekonomikos ir investicijų skyrius. Ekonomikos ir investicijų skyriaus vedėja – Aistė Petkuvienė. Tiesioginis rengėjas – patarėja, Laura Bračaitė-Štabokienė, tel. (8 41) 383 435. Projekto iniciatoriai: Ekonomikos ir investicijų skyrius.
Numatomo teisinio reguliavimo poveikio vertinimo rezultatai (jei tokį vertinimą reikia atlikti).
Neatlikta ir nenumatyta.


Patarėja, pavaduojanti skyriaus vedėją	Laura Bračaitė-Štabokienė



